Dažų juostos, trumpiau dažjuostės arba dažajuostės – tai poliesterio gaminiai, kurių viena pusė dengiama šilumai jautriu dažų sluoksniu, o kita silikoniniu padengimu (kad palengvinti slydimą). Dažjuostės vyniojamos ant kartotinių tūtų, dažniausiai ant 1 colio skersmens, kartais ant ½ colio skersmens tūtų. Įprastas dažjuostės ilgis rulone yra nuo  300 iki 450 m. Įprastai, dažjuosčių šerdžių plotis būna lygus pačios dažjuostės pločiui, bet būna išimčių. Kartais dažjuostės painiojamos su karšto štampavimo juostomis – vizualiai jos panašios, bet specifiškai labai skirtingos. Asortimente turime skirtingų rūšių juodų dažjuosčių (pritaikytų skirtingiems spausdintuvams ir skirtingiems etikečių paviršiams) ir įvairių kitų spalvų dažų juostas. Dėl daugybės mūsų atliktų bandymų, galime pasiūlyti ne tik aukštos kokybės dažjuostes įvairiems paviršiams, bet ir kainos prasme geriausius sprendimus. Mūsų gausus asortimentas užtikrina, kad kiekvienas klientas ras jam labiausiai tinkančią prekę. O patyrusi komanda pasiruošusi patarti, kuri dažjuostė yra tinkamiausia Jums.